1. melléklet a 7/2017. (X. 16.) önkormányzati rendelethez

„2. melléklet a 1/2015. (I.30.) önkormányzati rendelethez

**Pénzügyi Bizottság**

**A Bizottság létszáma**

A Képviselő-testület feladatainak eredményesebb ellátása érdekében 5 fős Pénzügyi Bizottságot hoz létre. A Pénzügyi Bizottság 3 fő képviselő-testületi tagból és 2 fő külsös bizottsági tagból áll.

**A Bizottság feladatai:**

1. Közreműködik a Képviselő-testület költségvetési döntéseinek, a helyi adókra vonatkozó rendeletek, testületi döntések előkészítésében,
2. A bizottsági vélemény kialakítása a költségvetési koncepció egészéről, a tervezett bevételek és kiadások nagyságáról és teljesíthetőségéről
3. Véleményezi a költségvetési előirányzatok teljesítését,
4. Véleményezi a – a költségvetésben biztosított – fejlesztési, működési és fenntartási előirányzatok elosztását,
5. Véleményezi a Képviselő-testület ülése elé kerülő pénzügyi jelentéseket, előterjesztéseket, javaslatokat,
6. Megvitatja, véleményezi a költségvetési követelések elengedésére irányuló méltányossági döntéseket,
7. Közreműködik a lakosság tájékoztatásában a beruházások megvalósításával kapcsolatban.
8. Ellátja a polgármester és a képviselők vagyonnyilatkozatával kapcsolatos feladatokat.
9. Megállapítja a polgármester és a képviselők összeférhetetlenségét.
10. Lefolytatja a polgármesterrel és a képviselőkkel kapcsolatban a méltatlansági eljárást
11. Vizsgálja a hitelfelvétel indokait és gazdasági megalapozottságát, ellenőrzi a pénzkezelési szabályzat megtartását, a bizonylati rend és a bizonylati fegyelem érvényesítését. Vizsgálati megállapításait a Képviselő-testülettel haladéktalanul közli.
12. Folyamatosan figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, csökkenés) alakulását, értékeli az azt, előidéző okokat, megállapításairól tájékoztatja a Képviselő-testületet.